Сімволіка загадкавага лотаса і чарадзейнай ружы. Маўклівая мудрасць экзатычных букетаў ды гірлянд. І – раскоша суквецця… артыстаў. Такіх розных! Кожны, нібы тыя кветкі, густоўна спалучаныя ў ансамбль, надзелены сваімі адметнасцямі: дарам сцэнічнага пераўвасаблення, магічным голасам, захапляльнай знешнасцю, бліскучым камедыйным талентам, надзвычайнай пластычнасцю. Атмасфера поўніцца парыжскім шармам, панадным паветрам куліс, п’янкім і тонкім водарам Усходу. У гонар лепшых з кветак тут узносяць прыгожы хваласпеў. Моваю кветак прызнаюцца ў каханні…